|  |  |
| --- | --- |
| Številka:  | 024-7/2022-3340-35 |
| Datum: | 12. 09. 2023 |

**Zadeva: Zapisnik 5. seje Delovne skupine za trajni dialog z javnimi zavodi (JZ) v kulturi**

**Pričetek seje:** 12. 9. 2023, ob 10.00, Ministrstvo za kulturo (MK), Maistrova 10, 1000 Ljubljana

**Prisotni člani delovne skupine:**

1. Vesna Horžen
2. Natalija Polenec
3. Goran Milovanović
4. Pavla Jarc
5. Tjaša Pureber, MK
6. Mojca Jan Zoran, MK

**Opravičeno odsotni:**

1. Borut Batagelj
2. Jure Novak
3. Blaž Peršin
4. Peter Baroš, MK

**Predlagan dnevni red:**

1. Potrditev zapisnika 4. seje Delovne skupine za trajni dialog z javnimi zavodi v kulturi;
2. Poročilo o ukrepih MK po avgustovskih poplavah;
3. Uredba o samozaposlenih v kulturi;
4. Razno.

**Sklep 1: Člani delovne skupine potrjujejo dnevni red 5. seje Delovne skupine za trajni dialog z javnimi zavodi v kulturi.**

Sklep je bil soglasno potrjen s 6 glasovi ZA, 0 glasovi PROTI in 0 glasovi VZDRŽAN\_A.

1. **Potrditev zapisnika 4. seje Delovne skupine za trajni dialog z javnimi zavodi v kulturi**

Natalija Polenec želi, da se na tretji strani doda, da so depoji večinoma urejeni po materialih.

**Sklep 2: Člani delovne skupine potrjujejo zapisnik ­­5. seje delovne skupine z dne 12. september 2023.**

Sklep je bil soglasno potrjen s 6 glasovi ZA, 0 glasovi PROTI in 0 glasovi VZDRŽAN\_A.

1. **Poročilo o ukrepih MK po avgustovskih poplavah**

Tjaša Pureber je članom skupine predstavila trenutno delo Ministrstva za kulturo na področju poplavne sanacije. Ministrstvo za kulturo dela preliminarno oceno škode. Trenutno se jo ocenjuje na nepremični kulturni dediščini, občinskih kulturnih domovih in prostorih javnih zavodov ter nevladnih organizacij, tudi ljubiteljskih. Dokončna ocena škode bo znana v tem tednu, ta bo podlaga za pridobivanje sredstev iz solidarnostnega sklada EU. Na podlagi popisane škode bodo oblikovali tudi Zakon o sanaciji in obnovi. Ministrstvu za kulturo je uspelo v interventnem zakonu vpeljati solidarnostno pomoč za samozaposlene v kulturi. MK je uspelo znižati kriterij za upravičenost samozaposlenih do temeljnega dohodka, odstotek upadlega dohodka mora zdaj biti 25% in ne 50%, prav tako so do solidarnostnega dodatka opravičeni samozaposleni v kulturi, verski uslužbenci in samostojni novinarji. Uspelo jim je urediti financiranje filmskim ekipam, ki so jim odpadli snemalni dnevi zaradi poplav. Krita bo škoda nevladnim organizacijam. V delovni skupini, ki se ukvarja z obnovo, sodeluje tudi državni sekretar Matevž Čelik. Deluje klicni center za pomoč ljudem prizadetih v poplavah, kjer delata tudi dve osebi iz MK.

Pavla Jarc je opomnila, da je kulturni dom Cerklje skoraj uničilo. Vprašala je tudi, koliko kulturnih domov je poslalo popis škode na Ministrstvo za kulturo.

Tjaša Pureber je odgovorila, da smo do tega trenutka dobili popise iz približno dvajsetih občin, a se podatki še zbirajo.

Pavla Jarc je izpostavila, da se kulturni domovi bojijo, kako bo s sanacijo. Med poplavami je bilo izkazane veliko solidarnosti znotraj mreže kulturnih domov. Dodala je, da so bili nekateri kulturni domovi tako prizadeti, da sploh ne morejo izvajati programov v svojih prostorih. Zanimalo jo je, ali se bo rok za prijavo škode podaljšal, glede na majhen odziv.

Tjaša Pureber je odgovorila, da so bili vezani na rok Uprave za zaščito in reševanje. Držati se morajo enotnega roka, saj bodo zbrane informacije podlaga za črpanje skupnih EU sredstev. Dodala je, da so vsi najbolj prizadeti kulturni domovi, tudi Cerklje, poslali popis škode.

Natalija Polenec je povedala, da jo je pozitivno presenetil pristop s strani ZKDS pri pripravi obrazcev in obveščanju. Zdi se ji, da so se prvič zelo aktivno in dobro, tudi na Ministrstvu, organizirali. Dodaja, da bi bilo dobro, da MK javnost informirajo s splošnimi informacijami, na primer o tem, kdaj se pričakujejo sredstva. Sploh zato, da se lahko iz njihove strani pripravijo predračuni, da si lahko ustvarijo realno sliko glede porabe sredstev. Predlagala je, da se pripravijo preventivni ukrepi za poplave na prizadetih območjih.

Vesna Horžen je v imenu knjižnic povedala, da so se tudi oni takoj povezali in se obveščali o dogajanju na prizadetih območjih. Najbolj so poškodovane krajevne knjižnice na območjih Škofje Loke, Domžal in Mozirja. V Mozirju do Luč še niso prispeli in ne vedo, kakšna je situacija. Tudi ona se strinja s predlogom o preventivnih ukrepih.

Goran Milovanović je povedal, da je največ škode med muzeji na enoti Koroške galerije. Kostanjevica tokrat ni bila na udaru. Izrazil je strinjanje s preventivnimi ukrepi in reševanjem plazov.

Mojca Jan Zoran je dejala, da gledališka infrastruktura ni imela nobene škode, večina škode je bilo v kulturnih domovih, ki imajo tudi gledališke dejavnosti. Izpostavila je problem ljubiteljskih društev, ker iz njihove strani ni bilo veliko prijav škode. Razloži, da je MK pooblastilo JSKD, da zbere te podatke.

Natalija Polenec je izpostavila, da kritične točke obstajajo že preden se zgodijo naravne nesreče. Na Metelkovi so denimo vsi spodnji depoji kritični zaradi možnosti vdora vlage in vode. Težave so tudi v Narodnem muzeju, kjer je v kritičnem stanju streha. Težave na več mestih predstavlja meteorna voda, ki jo glavni sistem ne požira. Predlaga, da ministrstvo naslovi te primere.

Tjaša Pureber je zagotovila, da bodo informacije predali pristojnim, ki pripravljajo zakon o obnovi in razvoju.

1. **Sprememba Uredbe o samozaposlenih v kulturi**

Tjaša Pureber je na kratko predstavila reformo samozaposlenih v kulturi. V prvi fazi MK uvaja karierno dinamiko na ravni vpisa in ohranjanja statusa oziroma prispevkov. V nadaljevanju se bodo na karierno dinamiko vezali ostali deli upravljanja s statusom. Karierna dinamika predvideva štiri stopnje. Prvo obdobje bo obsegalo tiste, ki z ustvarjalno potjo šele začenjajo, sledita dve osrednji kategoriji, na koncu pa pride obdobje pred upokojitvijo. Spreminja se tudi seznam poklicev, predvsem na AV področju. Sledilo se bo logiki, da vsako delo šteje, tudi izobraževanje, mentoriranje in gostovanja. Ministrstvo za kulturo se aktivno pogovarja s sindikati glede možnosti kolektivne pogodbe za prekarne delavce.

1. **Razno**

Natalija Polenec je izpostavila, da prihaja obdobje zviševanja obratovalnih stroškov, ki jih veliko ustanov ne bo zmoglo kriti. Zbrani so razpravljali o možnosti kapice in skupnem naročanju energentov za javne zavode v kulturi. Tjaša Pureber bo vodstvu MK prenesla predlog skupnega javnega naročanja.

Seja se je zaključila ob 11.02.

**Zapisal:** Alekzander Ismaj Blatnik, študent

**Podpis:**

Jure Novak,

predsednik Delovne skupine za trajni dialog z javnimi zavodi v kulturi

**Podpis:**

Tjaša Pureber,

generalna direktorica Direktorata za razvoj kulturnih politik, MK

**Priloga:**

**-** lista prisotnosti.

**Poslano (po e-pošti):**

**-** prisotnim